ضربات البارح الثلاثاء، صاعقة رعدية وتسببات فمقتل جوج ديال التلاميذ خوت، بدوار “حنيضير” التابع للجماعة الترابية “أولاد حسون حمري” بإقليم الرحامنة. وحسب مصادر “كود” فالهالكين من مواليد 2009 و2011 على التوالي، وكيقراو بمجموعة مدراس “أولاد با” بدوار “المرابطين”، كانو خارجين من الحصة المسائية وراجعين لدارهم، وفجأة ضرباتهم الرعدة وفقدو الوعي فالبلاصة، و حاولو عناصر الوقاية المدنية يننقدوهم بنقلهم للمستشفى الإقليمي ب”بن جرير”، وحتى الطاقم الطبي فالمستشفى دار مجهودات كبيرة لإنقاذ أرواحهم ، لكنهم لفظو أنفاسهم ومافاقوش. 
الرعدة قتلات جوج ديال الأطفال نواحي الرحامنة